<classify> MAKAMU wa Rais, Samia Suluhu Hassan, amejiandikisha kwenye Daftari la Wapiga Kura kwa ajili ya kupiga kura kwenye uchaguzi wa serikali za mitaa Novemba 24, mwaka huu na kuwakata Watanzania wajitokeze kwa wingi kujiandikisha na siku ya uchaguzi wajitokeze kuchagua viongozi waadilifu.Makamu wa Rais alijiandikisha jana saa 3:10 asubuhi katika mtaa wa Salmin, kata ya Tambuka Reli, jijini hapa akisimamiwa na mwandikishaji wapigakura, Asha Mussa, kwa ajili ya kushiriki kuchagua viongozi wa serikali ya mtaa huo.Akizungumza baada ya kujiandikisha, Mama Samia alitumia takribani dakika tano kuwasihi wananchi kushiriki kwa wingi uchaguzi huo kuanzia kujiandikisha hadi kupiga kura. Kumbe ni rahisi mno, waambieni Watanzania wafike kujiandikisha kwa wingi katika vituo mbalimbali, alisema.Alisema kila Mtanzania mwenye umri wa zaidi ya miaka 18 anatakiwa kujiandikisha ili aweze kutumia haki yake na demokrasia kuchagua viongozi.Kila mtu bila kujali itikadi za vyama na imani za kidini anatakiwa kujiandikisha na wakati ukifika Novemba 24, mwaka huu kujitokeza kuchagua viongozi wanaoendana na kasi ya serikali ya awamu ya tano, alisema.Awali, akimkaribisha Makamu wa Rais, Mkuu wa Mkoa wa Dodoma, Dk Binilith Mahenge, alitoa takwimu za mkoab wa Dodoma, akisema kwa mujibu wa maoteo ya mwaka 2017, ulikuwa na watu milioni 2.3 na kwamba kwa makisio wanaotazamiwa kujiandikisha watu 900,000.Alisema idadi hiyo inakuwa ndogo kutokana watoto na vijana walio chini ya miaka 18 kutoruhusiwa kujiandikisha.Alisema kutokana na kampeni ya uhamasishaji kufanyika vizuri, wananchi 156,334 wamejitokeza kujiandikisha katika halmashauri zote nane za mkoa huo, ambapo kati yao wanaume ni 82,114 na wanawake 74,220.  <topic>: KITAIFA 